επι φαινιππου γεραστιου νουμηνια θευδοτος μενητιδα ειπεν επειδη θευγενης ερμογενου αποσταλει[ς] δικασταγωγος ποτι ζμυρναιος οικειος ευντας και ευνους και φιλους του δαμου επελθων παρ αυτοις επι τε ταν βουλαν και ταν εκκλησιαν και ποιησαμενος τος κατα μερος λογ[ος] μετα πασας φιλοτιμιας και εκτενε[ιας] παρεστασατο δομεν ται πολει δι[κασ]τας δυο και γραμματη ανδρας καλους και αγαθους και πιστευομενους παρ αυτοις ταν τε παρεπιδαμιαν εποιησατο αξιαν αμφοτεραν ταν πολιων υπερ ων απαντων διαμεμαρτυρηκαντι ζμυρναιοι δια τας δοθεισας αυτωι αποκρισιος παραλαβων τε τος ανδρας και παραγενομενος ες ταν πολιν πασαν κακοπαθιαν και επιμελειαν πεποιηται ποτικαρτερησας και ται δικαστοφυλακιαι εκτενως και δικαιως ακολουθως τωι ορκωι εως ου διεξαχθη τα τε δαμοσια και ιδιωτικα συμβολαια διαφυλαξας ισως και δικαιως και μισοπονηρως πασι ταν ενχειρισθεισαν αυτωι πιστιν υπο του συμπαντος δαμου δαπανας τε ποταναδεδεκται εκ των ιδιων ες τε ταν παρουσιαν αυτων και εν ταις δαμοτελεσι εορταις αποστολας ποιουμενος κατα τους αρμοζοντας καιρους ενεκεν του κοιναι συμφεροντος οπως ουν και ο δαμος ευχαριστως απαντων φαινηται τοις αγαθοις των ανδρων τοι τε αλλοι θεωρευντες ταν ευχαριστιαν του πληθευς πολυ προθυμοτερον επιδιδωντι εαυτους εις παντα τα συνφεροντα ται πολει αγαθαι τυχαι δεδοχθαι ται εκκλησιαι επαινησθαι θευγενην ερμογενου κα[ι] στεφανωσαι αυτον χρυσεωι στεφανωι επι τωι εξαποσταλεντα δικασταγωγον διαφυλαξαι πασιν ισως ταν δοθεισαν αυτωι πιστ[ιν] υπο του δαμου αναγορευσατω δε και ο ιεροκαρυξ [το]ν στ[ε]φανον διονυσιων τωι πρατωι αγωνι με[τα τ]ας σπονδας τας δε αναγορευσιος επιμεληθεντω το[ι τε] προσταται και ο αγωνοθετας εξη[με]ν δε αυτω[ι] τοδε το ψαφισμα αναγραψαντι εσταλαν λιθιναν αναθεμεν εν τωι ιερωι του ασκλαπιου εδοξε τ[αι] βουλαι και τωι δαμωι γνωμα προσταταν χρησθαι τα θευδοτου εφοδωι ψαφοι στερεαι επιδιδουσα[ι] τον στεφανον τετρυπαμενα[ι ουδεμι]α.
Kos Isl. — Asklepieion — ca. 150-100 BC — Chiron 28 (1998) 88, 1
 ca. 150-100 BC 